Giovanbattista Pergolesi

Giovanni Battista Pergolesi ( Jesi, 4 'e jennaro, 1710 - Puzzuolo 16 'e màrzo, 1736) è stato nu cumpositore taliane , viuliniste e organiste.

 Biografia 
Giovanbattista Pergolesi fuje napulitano d'adozziona. Nascette a Jesi, avvicino Ancona, 'o 4 'e gennaro 1710.
'O futuro cumpositore, viuliniste e organista, avviaje a s' mparà coccosa 'e museca 'a duje monace e 'a nu marchese, primma 'e passà â scola d' 'o Maestro 'e cappella comunale, Mondini, e 'e chello d' 'o duomo, Santi.

Pergolesi subbeto addimustraje nu talento naturale tantu ca fuje cunziderato n' "énfant prodige"; 'o patre, cu ll'appoggio finanziarjio d' 'o marchese Cardoli Maria Pianetti, 'o mannaje a studià a Napule, addò Giovanbattista fuje ammess'ô Conservatorio dei Poveri di Gesù Cristo e addò cuntinuaje 'o studio d' 'o viulino cu De Matteis, accummencianno "contrappunto e suono di tasti" ch' 'o Maestro Greco passanno poje, 'int'o 1728, asotto 'o maestro Francesco Durante.

Durante 'o periedo d' 'e studie Pergolesi s' addimustraje nu masto viulinista, tanto ca 'int'e registre 'e ll'anno sculastico 1729-1730 cumpare comme "capo-paranza", 'ncaricat'e guidà nu gruppo piccerillo 'e strumentiste ('a "paranza") 'e manifestazzione cittadine (funerale, messe, feste pubbleche o private) ca vedeveno 'a partecipazzione 'e assaje giuvinotte allieve d' 'e Cunzervatorjie.

'E ssoje primme opere 'e cumpusizzione "La fenice sul rogo, ovvero la morte di San Giuseppe, oratori in 2 parti", "Li prodigi de la Divina Grazia ne la conversione di San Guglielmo Duca d'Aquitania", 'a "Messa in Re maggiore", "Salustia" ('a primma opera seria, adattamente 'e ll'Alessandro Severo 'e Zeno, ch' 'o ca Pergolesi trasette sparato ô Triatro 'e San Bartolomeo), arresaglieno ê primme anne aropp'o 1730.

Fernut'e studie ô Cunzervatorio, aropp''a morte d''o patre, a Pergolesi 'o pijajeno comme Maestro di cappella d''o princip'e Stigliano Colonna, unu 'e ll' Eletti d' 'a municipalità napulitana e 'nfra 'e nobbele cchiù 'mpurtante. 'Ind'a 'stu periedo cumpone "Lo frate 'nnamurato", 'a soja primma "opera buffa", genere ppe' 'o ca GiovanBattista Pergolesi vene cunziderato pure mò uno d''e cumpusitore cchiù 'mpurtante. Ll'opera have assaje successo.

'Int'o 1735 Pergolesi venette chiammato a Romma ppe' mettere in scena 'o Toro di Nona "L'Olimpiade", ca' però nun avette assaje credito d'ô pubbleco. Turnato a Napule, addiventaje organista soprannummeraro d''a cappella regia e a ll'autunno stesso 'e chill' anno rappresentaje ô Teatro Nuovo ll' urdema opera buffa d''a soja, "Il Flaminio".

Malato 'e tisi, Pergolesi s' arreteraje ô cunviento d''e cappuccin'e Pozzuolo - ch' 'a prutezziona d''o duca 'e Maddaloni, discennente d''e funnature d''o cunviento - addò cumpretaje una de ll'opere soje cchiù 'mpurtante e forze 'o suojo cchiù significativo capulavoro: 'o "Stabat Mater" (pe' soprano, contralto, archi e vascio continuo), cummissionato d''a "Confraternita di San Luigi di Palazzo" asott'o titulo 'e "Vergine dei dolori", cumpusizzione già accumminciata a Napule.

Isso pruvaje a s'arrepiglià d''a malatìa pulmunare ca già 'a tant' anne 'o faceva spantecà, ma 'a tisi 'o facette murì: Giovanni Battista Pergolesi murett'o 16 'e marzo 1736 a Puzzuole.

 Jonte 'e fora 
 Fondazione Pergolesi Spontini

Categurìa:Biografie
Categurìa:Musiciste napulitane
Categurìa:Paggena 'a wikificà
Categurìa:Standardizza